open-index/open-wikipedia-markdown huggingface dataset:
Oskar Üpraus

**Oskar Üpraus** (12. oktoober 1898 Keila – 5. august 1968 Tallinn) oli eesti jalg-, jää- ja pesapallur.

Jalgpallitreeninguid alustas Üpraus 1915. aastal meeskonnas Olümpia. 1921–1932 tuli ta Spordi meeskonnas 6 korda Eesti meistriks jalgpallis (1922 ja 1924 meistrivõistluste edukaim väravakütt) ja 5 korda jääpallis. 1920. aastal osales ta Eesti-Soome maavõistlusel, 25. ja viimast korda võistles Eesti koondises 1927. aasta sügisel Riias. Koondises lõi ta 7 väravat, sealhulgas 1924. aastal neljas järjestikuses mängus. Ta kuulus Eesti koondisse ka 1924. aasta suveolümpiamängudel Pariisis, kus Eesti tuli 17. kohale.

Üpraus tegutses ka jalgpallikohtunikuna. Ta oli 165&nbsp;cm pikk ja kaalus sportlaskarjääri aegu 67–69&nbsp;kg.

## Vaata ka
* Eesti jalgpallikoondislaste loend

## Viited
Daniil Sapljošin

**Daniil Sapljošin** (sündinud 1. jaanuaril 1980 Tallinnas) on Eesti kikkpoksija raskekaalus.

K-1 World Grand Prix võistlustel 2010. aastal Varssavis tuli Sapljošin meistriks. Samal aastal võitis ta amatöörina ka võistluse 2010 IFMA Muay Thai Riga Open.

Sapljošin võistleb meeskonnas Garant Club Tallinn. Ta on 190 cm pikk ja kaalub võistluskaalus 93,0 kg.

## Viited

## Välislingid
* Daniil Sapljošin
Raul Arnemann

**Raul Arnemann** (sündinud 23. jaanuaril 1953 Pärnus) on endine eesti sõudja, kes võistles Nõukogude Liidu esindajana 1976. aasta suveolümpiamängudel Montréalis ja saavutas roolijata neljapaadil eessõudjana pronksmedali.

## Biograafia
Arnemann õppis Pärnu 4. Keskkoolis, lõpetas 1982. aastal Pärnu õhtukeskkooli ja õppis 1983–1985 Eesti Põllumajanduse Akadeemias metsandust. Ta alustas sõudetreeninguid 1969. aastal Matti Killingu juhendamisel ning võitis 1971. aastal juunioride maailmameistrivõistlustel hõbemedali. 

1971–1976 oli ta sõjaväes ja harjutas Moskvas. Sellest ajast pärinevad NSV Liidu meistrivõistluste kuldmedalid 1974 ja 1975, hõbemedal 1976 ja hilisemast ka pronksmedal 1977 (kõik samuti roolijata neljapaadil).  

Maailmameistrivõistlustel 1974 saavutas Arnemann roolijata neljapaadil ning 1975 ja 1977 kaheksapaadil kokku kolm hõbemedalit. 

Ta on tulnud 1976–1981 roolijata kahe- ja neljapaadil ning roolijaga nelja- ja kaheksapaadil kokku 13 korral Eesti meistriks.

Olnud ka Nõukogude armee ja Moskva meister. Suurmeister (1974).

1982. aastast oli Arnemann Pärnumaal Audrus metsavaht kuni selle ametikoha kaotamiseni 1997. aastal. Kuulunud Dünamosse, AKSK-sse ja Kalevisse. Olnud Pärnumaa Metsameeste Spordiklubi president. 2002–2013 oli ta Audru vallavolikogu liige. Ta on töötanud AS-i K.A.T. & Ko ostu-müügijuhina. 

## Välislingid
*
*Olümpiapronksil Raul Arnemannil täitub 70! Sõudeliit, 23. jaanuar 2023
*UNUSTUSEHÕLMAS MINEVIKUTÄHED | Sõudmise olümpiapronks Raul Arnemann: veredopingu, millega meie suusapoisid vahele jäid, tegin läbi Õhtuleht, 15. oktoober 2020
*Vana raud. Raul Arnemann Vikerraadio, 5. juuli 2020
*Raul Arnemanni viis tippu meeletu töö Pärnu Postimees, 31. jaanuar 2023
Matti Laan

**Matti Laan** (sündinud 30. juulil 1944) on eesti füüsik. 

Ta on Tartu Ülikooli Füüsika Instituudi emeriitdotsent ja endine gaaslahenduslabori juhataja.
## Tunnustus

* 2005 Tartu Ülikooli aumärk
* 2009 Tartu Ülikooli medal

## Viited
Commission Internationale d'Histoire et d'Etudes du Christianisme

**Commission Internationale d'Histoire et d'Etudes du Christianisme** (lühend **CIHEC**) on 1952. aastal asutatud rahvusvaheline organisatsioon, mis ühendab kristluse ajalugu uurivate aja- ja kirikuloolaste kohalikke ühendusi.

CIHEC on katusorganisatsioon, millesse kuuluvad eri riikide kirikuloolaste organisatsioonid. Üksikisikutest liikmeid ei ole. 2012. aasta seisuga on CIHECil liikmesorganisatsioonid 31 maailma riigis. Eestit esindab seal Eesti Kirikuloo Selts.

CIHEC korraldab igal aastal oma aastakonverentsi. 11.–13. juunini 2012 toimus see esmakordselt Eestis Tartu Ülikoolis.

Organisatsiooni president on Antón Pazos Hispaaniast ja sekretär Mikko Ketola Soomest.

## Välislingid

*Ametlik veebileht (inglise, prantsuse, saksa ja hispaania keeles)
Kaupmehe tänav

**Kaupmehe tänav** on tänav Tallinnas Kesklinna linnaosas Sibulaküla asumis.

Tänav algab Rävala puiestee maja nr 13 sisehoovist, ristub Kauka tänavaga ja ulatub kuni Liivalaia tänavani. Kaupmehe tänav on ligikaudu 315 meetrit pikk. Kuni Lenini puiestee (praegu Rävala puiestee) ja Teadlaste maja rajamiseni 1940. aastate teisel poolel algas Kaupmehe tänav Sakala tänavalt. 

## Ajalugu
Teadaolevalt on selle tänava vanimad nimed **Kaupmehe tänav** (*Kaufmannstrasse*) (1804) ehk **Vene kaupmehe tänav** (1820) seal elanud vene kaupmehe järgi ja **Stolzenwaldi tänav** (*Stolzenwaldstrasse*) (1809) sealse majaomaniku ja kaupmehe Christoph Stolzenwaldi järgi, kes avas sellel tänaval restorani. Ühel korral on tänava kohta kasutatud ka nime **Podosinsche Strasse** (*Podosini tänav*), 1846, tõenäoliselt samuti mõne sealse majaomaniku järgi. Kaupmehe tänava nimi fikseeriti ametlikult 1882. aastal.

Aadressil Kaupmehe 15 asus 1934. aastal valminud, arhitekt Eugen Sachariase projekteeritud Tallinna Vennastekoguduse palvemaja, mille peasaal hävines 1944. aasta 9. märtsi Tallinna pommitamises ja mis 1950. aastatel taastati Tallinnfilmi paviljoniks.

Kui Vennastekogudus rajas Kaupmehe 18 oma palvela, siis hakati tänavat nimetama ka **Bethausstrasse** (1873) (*Palvela tänav*) ja eesti keeles **Lugemise uulits** (1883) (lugemiste ehk palvetundide järgi).

25. septembrist 1959 kuni 1. jaanuarini 1991 kandis tänav **Hans Pöögelmanni tänava** ehk **Pöögelmanni tänava** nime (eesti kommunisti ja luuletaja Hans Pöögelmanni auks).

## Hoonestus
*Kaupmehe 2 asub 1935. aastal Herman Perna projekteeritud Johannes Paaberi maja

*Kaupmehe 5 asub 1913. aastal arhitekt Aleksander Jaroni projekti järgi ehitatud neljakorruseline juugendstiilis korterelamu. Aastatel 1918–1925 elas korterelamus lavastaja ja näitleja Karl Jungholz 1929. aastal projekteeris arhitekt Artur Perna kinnistu tagumisse ossa ühepereelamu.
*Kaupmehe 8 asub arhitekt Anton Uessoni projekteeritud kahesektsiooniline juugendstiilis puidust korterelamu. Hoones elas aastatel 1934–1944 kirjanik August Gailit.
*Kaupmehe 17/1 ja 17/2 asuvad 20. sajandi alguses ehitatud üürimajad. Hea näide varasemast hoonestusest piirkonnas.

## Pildid

Kaupmehe 8.IMG 1091.JPG|Kaupmehe tänav 8 


## Viited

## Välislingid
Hermann von Bruiningk

Vabahärra **Gottfried Robert Hermann von Bruiningk** (26. august (vkj) 1849 Tartu – 31. mai 1927 Riia) oli Eesti ja Läti baltisaksa arhivaar ja ajaloolane. 

## Elulugu
Hermann von Bruiningk sündis Hellenurme mõisaomaniku vabahärra Ludolf August von Bruiningki teise pojana. Õppis Tartus Blumbergi elementaarkoolis ja Tartu Kubermangugümnaasiumis. Õppis 1867–1875 Tartu ülikooli Tartu ülikooli õigusteaduskonnas. 

Ülikooli lõpetamise järel asus 1875. aastal tööle Liivimaa rüütelkonna arhiivi registratuuri Riias. Aastail 1878–1884 oli ta rüütelkonna arhivaar, aastail 1879–1884 ka Liivimaa õuekohtu assessor Riias.

1884. aastal sai von Bruiningk Liivimaa rüütelkonna sekretäriks Riias, 1899. aastal rüütelkonna arhiivi juhatajaks. 

Ta oli aastatel 1890–1902 Venemaa Läänemereprovintside Ajaloo ja Arheoloogia Seltsi president, 1892. aastast Eestimaa Kirjanduse Ühingu auliige, 1893. aastast Õpetatud Eesti Seltsi auliige, 1896. aastast Keiserliku Moskva Arheoloogiaseltsi liige, 1905. aastast Kuramaa Kirjanduse ja Kunsti Seltsi auliige, 1909. aastast Läänemereprovintside Geneoloogiaseltsi auliige, 1924. aastast Pärnu Vanaaja Uurimise Seltsi auliige.

Ta oli Rootsi-aegse Liivimaa ajaloo silmapaistev asjatundja. Tema tuntuim teos oli "Livländische Güterurkunden" (koostöös Nicolaus Buschiga, kaks köidet, 1908–1923).
## Teosed
*"Messe und kanonisches Stundengebet nach dem Brauche der Rigaschen Kirche im späten Mittelalter" (1903)
*Hermann von Bruiningk, Nicolaus Busch. "Livländische Güterurkunden"  (aus dеп Jahren 1207 bis 1500) (Bd. 1, Riga 1908)
*"Das Geschlecht von Bruiningk in Livland" (1913)
*Hermann von Bruiningk. "Livländische Güterurkunden"  (aus der Jahren 1501 bis 1545) (Bd. 2, Riga 1923)
*Livl. Güterurkunden u. Auszüge aus d. Rig. Kirchen-Gerichts-Protokollen im Staatsarchiv in Riga. Bd. 3. 5 Briefe in Baltische Hefte 16, 1970, 194 ff.

## Viited
Niterói moodsa kunsti muuseum

**Niterói moodsa kunsti muuseum** on kunstimuuseum Niteróis, Brasiilias.

Muuseumi hoone projekteeris Oscar Niemeyer ja see valmis aastatel 1991–1996.

## Välislingid

*Koduleht
Paul Schilling

**Paul Ludwig Schilling von Cannstatt** (vene keeles *Павел Львович Шиллинг*; 5. aprill / 11. aprill 1786 Tallinn – 25. juuli / 6. august 1837 Peterburi) oli baltisaksa päritolu Venemaa keisririigi diplomaat ja insener. Parun.

Ta töötas aastatel 1803–1812 Venemaa saatkonnas Baieri kuningriigis.

## Telegraaf
Schilling ehitas maailmas oletatavalt esimese elektritelegraafi. 1832. aastal demonstreeris ta signaalide kaugedastust kaabliga ühendatud telegraafiaparaatide kaudu oma Peterburi korteris eri tubades. 

Tema telegraafiaparaadis näitas nõel telegraafikoodi abil sõnumis sisalduvaid tähti. Ta tarvitas esimesena praktikas kahendsüsteemi signaalide edastamiseks.

Schillingi aparaadi näidis paigaldati 1835. aastal maa-aluse kaabliga Vene Admiraliteedi hoonesse. Kavandati ka töötavat liini Kroonlinna ja Peterhofi lossi vahele, kuid plaanist loobuti pärast Schillingi surma.

## Tunnustus

*2009 – IEEE nimetas Schillingi panust elektritelegraafi arendusse üheks elektrotehnika ajaloo verstapostiks
*1982 – anti välja Nõukogude Liidu postmark Paul Schillingi portreega
*Schillingi telegraafi 1832. aastast pärinevat aparaati on nimetatud A. S. Popovi Kommunikatsiooni Keskmuuseumi tähtsaimaks eksponaadiks 

## Viited

## Kirjandus
*БСЭ, 1969-1978. "Шиллинг, Павел Львович"
*A. A. Huurdeman. "The worldwide history of telecommunications". Wiley-IEEE, 2003 ISBN 0-471-20505-2

## Välislingid
*Museums of St Petersburg and Leningrad region
*News On The Wire
*Artikkel Schillingi telegraafiaparaadist (*vene keeles*)
*
Christina Grimmie

**Christina Victoria Grimmie** (12. märts 1994 Marlton, New Jersey – 11. juuni 2016 Orlando, Florida), YouTube'is tuntud kui zeldaxlove64, oli Ameerika Ühendriikide pianist, laulja ja laulukirjutaja. 

Ta oli tuntud hittlugudele tehtud kaverite järgi. Ta kaverdas näiteks Demi Lovato, Selena Gomeze, Christina Aguilera, Miley Cyruse, Justin Bieberi ja Katy Perry laule. Juunis 2011 ilmus tema debüütalbum "Find Me".

10. juunil 2016 tulistas 27-aastane fänn Kevin James Loibl Grimmiet pärast tema kontserti toimunud autogrammide jagamise ajal pähe ja kõhtu. Kui lauljanna vend üritas tulistajat kinni võtta, sooritas too enesetapu. Grimmie viidi kriitilises seisundis Orlando regionaalhaiglasse, kus ta mõne tunni pärast suri.

## Singlid
* "Advice" (juuni 2011)
* "Liar Liar" (oktoober 2011)

## Kaverdatud laulud

## Filmid

## Viited
Vambola tänav

**Vambola tänav** on tänav Tallinna Kesklinna linnaosa Sibulaküla asumis. Tänav algab Lembitu tänavalt ja kulgeb edela-kirdesuunaliselt Ants Lauteri tänavani. Vambola tänav on ligikaudu 100 meetrit pikk.

Vambola 6 asub Austria Suursaatkond.

Vambola tänaval on elanud näitleja Jüri Krjukov.

## Tänava nimed

Tänava varasem nimi oli **Väike-Balesna tänav** (*Kleine Balesnoi-Strasse*, *Малая Балясная улица*), mis fikseeriti ametlikult 23. veebruaril 1882. Selle tänava endine nimi tulenes majaomaniku, mereväe erukaptenleitnant N. B. Baleasnoy nimest. Vambola tänavaks sai see tänav 17. jaanuaril 1923.

## Viited
Carrow Road

**Carrow Road** on jalgpallistaadion Inglismaal Norwichis, jalgpalliklubi Norwich City FC kodustaadion. 

Carrow Road mahutab 27 250 inimest.
Norwich

**Norwich** on linn Suurbritannias, Norfolki krahvkonna halduskeskus. 2011. aasta rahvaloenduse andmeil elas linnas 213 166 inimest.

Norwichis asub East Anglia Ülikool.

Norwichis on jalgpalliklubi Norwich City. Klubi mängib regulaarselt Inglismaa kõrgemates liigades.

## Vaata ka
* Norwichi katedraal

## Viited
Liu Yang

**Liu Yang** (hiina 刘洋; sündinud 6. oktoobril 1978 Zhengzhou Shis) on hiina lendur ja taikonaut.

16. juunil 2012 startis ta lennul Shenzhou 9 ning temast sai esimene kosmosesse lennanud hiina naine. 5. juunil 2022 startis ta lennul Shenzhou 14.

## Välislingid
* Liu Yang
Petr Jiráček

**Petr Jiráček** (sündinud 2. märtsil 1986 Tuchořices) on Tšehhi jalgpallur, kes mängib Tšehhi klubis Fastav Zlín poolkaitsjana.

Klubikarjääri jooksul on ta muuhulgas mänginud Saksamaa kõrgliiga klubides VfL Wolfsburg ja Hamburger SV.

Debüüdi Tšehhi jalgpallikoondises tegi Jiráček 2011. aasta septembris. 2012. aasta Euroopa meistrivõistlustel alagrupi teises mängus lõi Petr Jiráček värava Kreeka vastu. Hiljem lõi ta otsustava värava mängus turniiri korraldaja riigi Poola vastu, kindlustades Tšehhi edasipääsu alagrupist.
Suurjärvistu Maade Majandusühendus

**Suurjärvistu Maade Majandusühendus** (inglise keeles *Economic Community of the Great Lakes Countries* (**ECGLC**); prantsuse keeles *Communauté Économique des Pays des Grand Lacs* (**CEPGL**)) on piirkondliku koostöö organisatsioon Aafrikas.

Majandusühenduse liikmesriigid on Burundi, Kongo Demokraatlik Vabariik ja Rwanda.

Organisatsioon asutati Rwandas Gisenyis 20. septembril 1976.

Ühenduse eesmärk on muu hulgas piirkonna majanduse integreerimine ning julgeoleku tagamine; inimeste, kaupade ja kapitali vaba liikumise edendamine ning ühiste teadus- ja energeetikaprojektide rahastamine.
Sita jõgi

**Sita** on jõgi Lätis, Pedetsi lisajõgi. See läbib Alūksne, Balvi ja Gulbene piirkonda.

Jõe pikkus on 41 km, valgala pindala 175 km².
Linda Viiding

**Linda Viiding** (kuni 1937 **Laarmann**, 1937–1938 **Manninen**; 17. november 1906 Vastse-Prangli mõis, Kambja kihelkond, Krüüdneri vald, Tartumaa – 24. detsember 2003) oli eesti tõlkija ja literaat.

Linda Viiding sündis Tartumaal Krüüdneri vallas Vastse-Prangli mõisas mõisateenijate tütrena. Õppis aastatel 1914–1918 Kammeri vallakoolis, 1918–1923 Nuustaku (Otepää) progümnaasiumis, 1929–1930 Lääne-Soome Rahvaülikoolis. 

Oli aastatel 1930–1935 bürooametnik Tallinnas Ülemaalise Eesti Noorsoo Ühenduse keskjuhatuses ja Lauljate Liidus, toimetaja ajakirjas Kodukeskkool ja ETAs, tõlk-korrektor Raadiolehes. 1930–1931 toimetas ta ajakirja Eesti Noorus. 1936–1938 oli ta ajakirja Nädal Pildis korrektor ja toimetaja abi. 1940–1941 oli Linda Viiding Raadiokomitees soome saadete tõlkija ja diktor, päevauudiste toimetaja, reporter ja toimetuse vastutav sekretär. 

Tõlkinud soome kirjanike teoseid.

Tema elu põhjal on Peeter Brambat ja Ants Vist teinud dokumentaalfilmi "Elu lugu".

## Tunnustus
*1998 Valgetähe V klassi teenetemärk
*2003 Soome Lõvi Rüütelkonna I järgu teeneterist (tunnustuseks talle kui soome kirjanduse tõlkijale ja kahe maa vahelise kultuurisilla ehitajale).

## Isiklikku
Linda Viiding oli kunstnik Märt Laarmani õde. 

Linda ja Paul Viidingul sündisid tütred Reet (Reet Sein), Anni (Anni Kreem, näitleja ja muuseumiteadur) ja Mari (raadioajakirjanik Mari Tarand) ning poeg Juhan Viiding (näitleja ja luuletaja).

## Viited
Vidas Markevičius

**Vidas Markevičius** (25. august 1963 Kaunas - oktoober 1992 Garliava) oli Leedu poksija.

Markevičius osales raskekaalus (kuni 91 kg) 1992. aasta Barcelona olümpiamängude poksivõistlustel, kuid kaotas 1. ringis oma kohtumise ja jäi edasisest medaliheitlusest välja.

Ta hukkus oktoobris 1992 Kaunase naaberlinnas Garliavas kurjategijate omavahelises tulevahetuses. 

## Viited

## Välislingid
*
Gytis Juškevičius

**Gytis Juškevičius** (sündinud 22. veebruaril 1966 Sodeliais Juodupė vallas Rokiškise rajoonis Panevėžysi maakonnas) on Leedu endine poksija.

Juškevičius osales üliraskekaalus (üle 91 kg) 1992. aasta Barcelona olümpiamängude poksivõistlustel, kuid kaotas veerandfinaalis hilisemale hõbemedalivõitjale Richard Igbeneghule (Nigeeria) ja jäi edasisest medaliheitlusest välja.

Juškevičius osales üliraskekaalus (üle 91 kg) 8. maailmameistrivõistlustel (Berliin, 1995), kuid kaotas veerandfinaalis hilisemale hõbemedalivõitjale Vitali Klõtškole (Ukraina) ja jäi edasisest medaliheitlusest välja.

Juškevičius osales üliraskekaalus (üle 91 kg) 30. Euroopa meistrivõistlustel (Bursa, 1993), kuid kaotas veerandfinaalis hilisemale hõbemedalivõitjale Zurab Sarsaniale (Gruusia) ja jäi edasisest medaliheitlusest välja ning raskekaalus (kuni 91 kg) 31. Euroopa meistrivõistlustel (Vejle, 1996), kuid kaotas 2. ringis hilisemale pronksmedalivõitjale Wojciech Bartnikile (Poola) ja jäi edasisest medaliheitlusest välja.

## Viited

## Välislingid
*
McKinsey maatriks

**McKinsey maatriks** on maatriks, milles on peamised näitajad strateegilise ärivaldkonna tõmbejõud ning ettevõtte konkurentsiseis.

## Viited
Loode tänav

**Loode tänav** on tänav Tallinnas Kesklinna linnaosas Kassisaba asumis. Tänav algab Paldiski maanteelt ja kulgeb põhja-lõunasuunaliselt kuni Amandus Adamsoni tänavani. Loode tänav on ligikaudu 240 meetrit pikk.

Tähelepanu on pälvinud kõnniteelõik Loode 2 maja ees, kus asus 1920. aastatel rajatud keraamikatükkidest sillutis ja mis asfalteeriti üle 2024. aastal.

## Tänava nimed

Tänava kunagine nimi **Nürnbergi tänav** (*Nürnbergstrasse*, ka *Nürnbergerstrasse*, *Нюрнбергская улица*) on ametlikult fikseeritud 1885. aastal. See nimi viitas toona sealsele majaomanikule Constantin Nürnbergile.

Praeguse nime sai Loode tänav 17. jaanuaril 1923.

## Viited
Ao tänav

**Ao tänav** on tänav Tallinnas Kesklinna linnaosas Kassisaba asumis. Tänav algab Paldiski maanteelt ja kulgeb põhja-lõunasuunaliselt Amandus Adamsoni tänavani. Ao tänav on ligikaudu 235 meetrit pikk.

Ao tänav sai nime 15. veebruaril 1933. Nimevalikut mõjutas lähedal asuv Koidu tänav..

Ao tänaval asuvad 1932. aastal ehitatud Ao 5,	6, 7, 8, 10 Tallinna tüüpi majad.

## Viited
Leanid Malecki

**Leanid Malecki** (valgevenepäraselt **Леанід Малецкі**;  leedupäraselt **Leonidas Maleckis**; sündinud 8. märtsil 1966 Vilniuses) on Leedu endine poksija, rahvuselt valgevenelane.

Malecki osales I keskkaalus (kuni 71 kg) 1992. aasta Barcelona olümpiamängude poksivõistlustel, kuid kaotas 2. ringis hilisemale pronksmedalivõitjale Robin Reidile (Suurbritannia) ja jäi edasisest medaliheitlusest välja.

## Viited

## Välislingid
*
Sita

**Sita** on mitme koha nimi:
***[[Sita (Läti)|Sita]]**, asula Lätis
***[[Sita (Venemaa)|Sita]]**, asula Venemaal Habarovski krais

#### Vaata ka
*Sita jõgi Lätis
*Sita jõgi Venemaal Habarovski krais
*Sita järv Valgevenes ja Lätis 
*Sita raudteejaam, endine jaam Lätis
*Sita Vermeulen, hollandi laulja
*Sītā, "Rāmājana" tegelane
Ila

**Ila** all võidakse mõelda sülge.

**Ila** on ka mitme koha nimi:
***[[Ila (Georgia)|Ila]]**, linn USA-s Georgia osariigis
***[[Ila (Trondheim)|Ila]]**, linnaosa Norras Trondheimis 
***[[Ila (Nigeeria)]]**, kohaliku omavalitsuse piirkond Nigeerias 

**[[Ila (perekonnanimi)|Ila]]** on perekonnanimi.

## Vaata ka
*ILA
*Ilmala raudteepeatus (lühend Ila)
*Ilā (androgüün hinduismis)
Vase tänav (Tallinn)

**Vase tänav** on tänav Tallinnas Kesklinna linnaosas Raua asumis. Tänav algab Narva maanteelt, ristub Raua, Tina ja Hõbeda tänavaga, ulatudes Faehlmanni tänavani. Vase tänav on ligikaudu 400 meetrit pikk.

## Hoonestus
Vase tänav 1 ja 3 hooned valmisid 1950. aastal arhitekt Boris Tšernovi projekti järgi. Hooned olid esimeste pärast teist maailmasõda ehitatud suuremate Tallinna kesklinna kortermajade seas, mis ehitati sõjapurustustes hävinud tsaari- ja vabariigiaegsete elamutega hoonestatud alale. Elamud projekteeriti veel enne programmilist stalinismi ning toetuvad arhitektuurselt kujunduselt tugevalt sõjaeelsele traditsioonile. Majas on enamasti väikesed kahetoalised korterid. 

## Ajalugu
Vase tänav sai nime 1900. aastal. Tänava saksakeelne nimi oli *Kupferstrasse* ja venekeelne nimi *Медная улица*..

9. märtsil 1944 toimunud Tallinna pommitamise tagajärjel hävis suurem osa Vase tänava omaaegsest puithoonestusest.

1970. ja 1980. aastatel asus Vase tänava ja Hõbeda tänav 7 nurgahoones kauplus Albatross, niinimetatud valuutapood, kus müüdi kaugsõidumeremeestele boonide eest importkaupu..

Vase tänav 14 tegutses Tallinna Puu- ja Köögivilja Kaubastu kauplus nr.1 filiaalpood.

## Viited

## Välislingid
* Riho Laurisaar "Vase äritänav ja booniprostituudid" Eesti Päevaleht, 4. september 2004
Brookesia micra

***Brookesia micra*** on kameeleon perekonnast *[[Brookesia]]*.

See oli pärast 2012. aastal liigikirjelduse avaldamist teadaolevalt väikseimat kasvu teadaole kameeleoni ja ühtlasi roomaja liik. Selle liigi esindajad kasvavad kõigest kuni 29 millimeetri pikkuseks ja noorena mahuvad seisma tikupea peale. 2021. aastal avastati sellest liigist veelgi väikseim kameeleonlane *[[Brookesia nana]]*.

## Taksonoomia
Liigi avastas Frank Rainer Glaw Saksamaalt Münchenist, kes on sealse riikliku zooloogiakollektsiooni uurija ja korraldas kaheksa aasta jooksul korduvalt ekspeditsioone Madagaskari metsadesse. Avastus tehti Nosy Hara nimelisel väikesaarel.

Liiginimi *micra* tuleb kreekakeelsest sõnast "μικρός" (mikros), mis tähendab 'pisike' või 'väike' ja vihjab otseselt kameeleoni miniatuursetele mõõtmetele.

## Kirjeldus

Isaste *Brookesia micra* kameeleonite kehapikkus on maksimaalselt 16 millimeetrit ja mõlemast soost loomade kogupikkus jääb alla 30 millimeetri. Sellega on nad ühed kõige väikseimad munast kooruvad selgroogsed maailmas. Võrreldes sama perekonna esindaja *[[Brookesia minima]]*'ga on *Brookesia micra* saba lühem ja pea suurem. Nagu teistel kameeleonidel liiguvad nende silmad teineteisest sõltumatult ja nad suudavad kiiresti värvi muuta. Kameeleoni saba on veidi keerdus ja täiskasvanute sabad on oranži värvi. Sisaliku suurus võib olla seotud elukeskkonnaga, põhjuseks saaretekkeline vaegkasv.

## Levila ja elukeskkond

*Brookesia micra* ja veel kolme liigi esindajad leiti Madagaskari põhjaosast aastal 2003 kuni 2007. See liik leiti väikeselt Nosy Hara saarelt ranniku lähedal. Need sisalikud viibivad tüüpiliselt päeval maapinnal lehekõdus ja ronivad ööseks kuni 10 sentimeetri kõrgusele puuokstele magama. Nende levialal toimub pidevalt ebaseaduslik metsaraiae ja seetõttu ohustab neid elukeskkonna hävitamine.

## Viited

## Välislingid

* Brookesia micra – The World's Smallest Chameleon Slideshow Youtube-s.
Politseiauto

**Politseiauto** on peamine sõiduk, mida politseiametnikud kasutavad teenistusülesannete täitmisel: patrullimisel, väljakutsetele sõitmisel jne. 

Tavaliselt kasutatakse politseiautosid selleks, et politseinikud jõuaksid kiiresti sündmuskohale, et transportida kahtlusaluseid või patrullida piirkonnas, olles seega nähtavad ja hoides ära kuritegusid. Mõned politseiautod on kohandatud tööks teatud kohtades (nt tiheda liiklusega teed) või teatud toiminguteks (nt politseikoerte või pommirühma transportimiseks).

Esimene politseiauto ehitati 1899. aastal. See oli elektri jõul sõitev vanker, mis liikus USA Ohio osariigis Akroni tänavatel. Esimene politseivankri juht oli Akroni politseiametnik Louis Mueller seenior. Politseivankri kiirus võis ulatuda kuni 26 km/h ja sellega sai sõita kuni 48 km, enne kui selle aku vajas laadimist. Selle ehitas linna mehaanikainsener Frank Loomis. 2400 dollarit maksev sõiduk oli varustatud elektritulede, gongide ja kanderaamiga. Politseiauto esimene tööülesanne oli peale korjata purjus mees Main and Exchange'i ristmikult.

Politseiautosid kasutatakse ka patrullautodena, jälitusautodena jne.

## Viited
Väike Skellig

**Väike Skellig** (inglise keeles *Little Skellig*, iiri keeles *Sceilig Bheag*) on väike asustamata kivine saar Atlandi ookeanis. See asub 11 kilomeetrit Valentia saarest edelas Kerry krahvkonnas Iirimaal. 

See on üks kahest Skelligi saarest: teine saar Skellig Michael asub edelas 1 kilomeetri kaugusel. Saarel elab palju linde, sealhulgas ka Iirimaa suurim ja maailmas suuruselt teine suulade koloonia. Koos Sellig Michaeliga moodustab see keskuse 364-hektarisele tähtsale linnualale, mille rajas BirdWatch Ireland 2000. aastal.

Saare pindala on 8 hektarit ja kõrgeim punkt 134 meetrit.

## Viited
{{Viited|allikad=

}}

## Välislingid
Jonas Čepulis

**Jonas Čepulis** (11. august 1939 Joniškėlis – 28. mai 2015 Kaunas) oli Leedu ja Nõukogude Liidu poksija.

Čepulis oli raskekaalus (üle 81 kg) kokku kuuekordne Leedu NSV meister aastatel 1963–1964, 1966–1967 ja 1969–1970. 

Čepulis sai raskekaalus (üle 81 kg) 1968. aasta México olümpiamängude poksivõistlustel hõbemedali, kaotades finaalis kuldmedali- ja olümpiavõitjale George Foremanile (USA).

Čepulis sai raskekaalus (üle 81 kg) Nõukogude Liidu meistrivõistlustel 2. koha aastatel 1965 ja 1968 ning 3. koha 1966. aastal.

## Viited

## Välislingid
*
Kameeleonlased

**Kameeleonlased** (*Chamaeleonidae*) on soomuseliste seltsi kuuluv roomajate sugukond.

## Kirjeldus
Kameeleon võib muuta värvi vastavalt ümbruskonnale või meeleolule. 

### Kehakuju
Pikkus on liigist sõltuvalt 7-60 cm. Kameeleoni silmad on väga iseäralikud, need on teineteisest täiesti sõltumatud ja võimaldavad seetõttu erakordselt laia vaatevälja. Väljasirutatud keel on pikem kui kameeleoni keha.

### Toitumine
Eelistatuim saak on putukad. Kui mõni putukas on haardeulatuses, sihib kameeleon seda mõlema silmaga, et vahemaa täpselt kindlaks teha. Saagi neelab ta tervelt alla.

## Pilte

Fail:Blue-legged chameleon (Calumma crypticum) male Ranomafana.jpg|*[[Calumma crypticum]]* Madagaskaril


## Vaata ka
**[[Brookesia micra]]*
**[[Brookesia nana]]*
ILA

**ILA** on kolmetäheline akronüüm, mis võib tähendada:

* Indian Laser Association ehk India Laseriassotsiatsioon
* Indian Library Association ehk India Raamatukoguassotsiatsioon
* Institute for Legislative Action  
* Institute of Landscape Architects 
* International Law Association
* International Linguistic Association ehk Rahvusvaheline Lingvistikaassotsiatsioon
* Individual Learning Account
* Israel Land Administration
PALASM

**PALASM** on algeline riistvarakirjelduskeel ja kompilaator, mis võimaldab matemaatilisi loogikafunktsioone ja olekutabeleid teisendada PAL-loogikamaatriksi (*Programmable Array Logic*) koodiks (*fuse map*).

PALASM-i keele töötas välja John Birkner 1980. aastate alguses. PALASM-i kirjeldused ei ole tõstutundlikud. PALASM-i kompilaator kirjutati MMI poolt programmeerimiskeeles Fortran IV arvutitel IBM 370/168. Firma avalikustas kompilaatori lähtekoodi ning 1983. aastaks kasutasid firma MMI kliendid kompilaatorit juba mitmesugustel arvutitel (DEC PDP-11, Data General NOVA, Hewlett-Packard HP 2100, MDS800 jt).

## Vaata ka
*CUPL
*ABEL
*VHDL
*Verilog
Joaquín Rocha

**Joaquín Rocha Herrera** (sündinud 16. augustil 1944 Méxicos) on Mehhiko endine poksija.

Rocha sai raskekaalus (üle 81 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Jonas Čepulisele (NSV Liit) .

## Viited

## Välislingid
*
Labidas

**Labidas** (varem lõunaeesti murdes *lapju*, mulgi murdes *lap(p)i*, läänemurdes *labedi*, saarte murdes *labi(k)*) on käsitööriist, mida kasutatakse eelkõige pinnase kaevamiseks, aga ka puistmaterjali teisaldamiseks või laadimiseks.

Labidas koosneb enamasti metallist valmistatud teravaservalisest labast, mille küljes oleva putke sisse kinnitatakse vars. Laba võib olla nelinurkne, ümara servaga või kilbikujuline. Laba ülemine serv on tihti ära painutatud, et hõlbustada labida surumist jalaga. Vars võib olla puidust, plastist või metallist ning valmistatakse ka kokkupandavaid labidaid. Varre otsas on tavaliselt hargi- või põikpuu kujuline käepide (pulgakujuline käepide on räsa).

## Ajaloost
Vanemal ajal oli Euroopas laialdaselt kasutusel puulabidas, mille laba pandi rauast kaha sisse või oli labida ots rautatud servaga. Sellist labidat nimetati Eestis ka *kippel*. Labida varre otsa käis lühike risti pandud käepide, mille nimeks eesti murretes oli *kark* ja *räsa*. Rautatud servaga puulabidaga kaevati Eestis 19. sajandini, muudel töödel kasutati puulabidat ehk lasna. Kütisetuha või põlenud mulla laiali loopimiseks kasutati kitsa labaga labidat, mis oli varre otsas kaldu. Täisrauast kahaga labidas tuli Eestis kasutusele 19. sajandil.

## Vaata ka
* Kaevekepp
* Kühvel
* Lumelabidas
* Leivalabidas
* Pahtlilabidas
* Tordilabidas
* Sapöörilabidas

## Viited

## Välislingid

* Rauast kahaga labidas. Eesti Põllumajandusmuuseum
1937. aasta Pariisi maailmanäitus

**1937. aasta Pariisi maailmanäitus** oli maailmanäitus, mis toimus Pariisis 1937. aasta 25. maist kuni 25. novembrini.

Maailmanäituse deviis oli "Kunstid ja tehnika kaasaegses elus" ja näituse ametlik pealkiri "Exposition Internationale des Arts et Techniques dans la Vie Moderne".

Maailmanäituse ala suurus oli 100 hektarit ning sellele oli koondatud 240 paviljoni. Osa võttis 43 riiki. Näituse ajal toimus 42 rahvusvahelist spordivõistlust, sealhulgas rahvusvaheline ratsavõistlus ja poksi maailmavõistlus. Oli avatud lõbustuspark ja anti 18 galaetendust. Peeti Arc de Triomphe'i 100. aastapäeva, võistlusi Seine'i jõel, viinamarjapidu ja koloniaalpidu.

Praegustest maailmanäitustest erinevalt oli siis suur rõhk professionaalsel ja rahvakunstil. Kunstnikest olid esindatud näiteks Vera Muhhina ("Tööline ja kolhoositar"), Pablo Picasso ("Guernica"), Albert Speer, Fernand Léger ja Raoul Dufy.

## Eesti 1937. aasta Pariisi maailmanäitusel

Eesti esines esimest korda maailmanäitusel koos Läti ja Leeduga. Maailmanäitusele eelnenud kahe aasta jooksul korraldati Eestis mitu üleriigilist konkurssi ja sellest kujunes suurim välisesinemine Eesti tutvustamiseks üldse nii ulatuslikkuse kui ka kulutuste poolest. Balti riikide ühispaviljoni peaarhitektiks valiti Eestist Aleksander Nürnberg ning 17. juunil 1937 avati Pariisis külastajatele hoone suure pidulikkusega ja kõikide osapoolte ametlike delegatsioonide osavõtul. Peakunstnik oli Oskar Raunam. Ekspositsiooni kujundustöödega oli seotud ka kaks audiplomit pälvinud Adamson-Eric, kes tutvustas hiljem maailmanäitust ajakirjanduse veergudel.

Eestit esindas maailmanäitusel valdavalt Rakenduskunstnike Ühingu (RaKü) liikmete looming, fotokunst ja raamatud ning lisaks oli kaasatud kodumaist käsitööd. Väiksem osatähtsus oli tööstusel, mida esitleti eeskätt põlevkivitootmise kaudu. Eestit tutvustati ka atraktiivse turismimaana.

Eesti võitis maailmanäitusel arvukalt auhindu.

## Viited

## Välislingid

* 2000 Hannoveri porgandipaviljon (ülevaateartikkel kajastab ka 1937. aasta näitust)
CUPL

**CUPL** (*Universal Compiler for Programmable Logic*) on ettevõttes Logical Devices, Inc. välja töötatud riistvarakirjelduskeel ja kompilaator. 

Esimesed versioonid olid kasutatavad operatsioonisüsteemis MS-DOS. Tänapäeval on CUPL saadaval integreeritud arenduspaketina operatsioonisüsteemile Microsoft Windows, näiteks Atmel-WinCUPL.

## Vaata ka
*PALASM
*ABEL
*VHDL

## Viited
Ricardo Delgado

**Ricardo Delgado Nogales** (sündinud 13. juulil 1947 Méxicos) on Mehhiko endine poksija.

Delgado võitis kärbeskaalus (kuni 51 kg) 1968. aasta México olümpiamängude poksivõistlustel kuldmedali ja tuli olümpiavõitjaks.

Delgado poksis juulist 1969 kuni augustini 1975 elukutselisena. Ta pidas kokku 30 kohtumist, millest võitis 14 (neist 5 nokaudiga) ja kaotas 12 (neist 1 nokaudiga) kohtumist ning 4 kohtumist jäi viiki.

## Viited

## Välislingid
* 
*
Antonio Roldán

**Antonio Roldán Reyna** (sündinud 15. juunil 1946 Méxicos) on Mehhiko endine poksija.

Delgado võitis sulgkaalus (kuni 57 kg) 1968. aasta México olümpiamängude poksivõistlustel kuldmedali ja tuli olümpiavõitjaks. See oli võit kohtuniku vaieldava tegevuse läbi. Vastane Albert Robinson (USA) juhtis kohtumist, kui kohtunik tegi talle kaks vaieldavat märkust, Robinson diskvalifitseeriti ja võitjaks kuulutati Roldán.

Delgado poksis veebruarist 1969 kuni septembrini 1973 elukutselisena. Ta pidas kokku 6 kohtumist, millest võitis 3 (neist 2 nokaudiga) ja kaotas 2 (neist 1 nokaudiga) kohtumist ning 1 kohtumine jäi viiki.

## Viited

## Välislingid
* 
*
Agustín Zaragoza

**Agustín Zaragoza Reyna** (sündinud 18. augustil 1941 San Luis Potosís) on Mehhiko endine poksija.

Zaragoza sai II keskkaalus (kuni 75 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Aleksei Kisseljovile (NSV Liit) .

## Viited

## Välislingid
*
Peep Aaviksoo

**Peep Aaviksoo** (sündinud 18. augustil 1956 Tartus) on eesti tippjuht ja poliitik, endine korvpallur.

Ta on lõpetanud Tartu Miina Härma nimelise 2. keskkooli 1974. aastal.

Kaheksa-aastaselt läks ta Eesti Põllumajanduse Akadeemia spordikooli korvpallitrenni. Ta kuulus kõigi vanuseklasside Eesti noortekoondisse ja hiljem ka täiskasvanute koondisse.

Aastatel 1974–1979 õppis Aaviksoo Tartu Riikliku Ülikoolis kehakultuuri (lõpetas). Ta tuli Tartu Riikliku Ülikooli meeskonnaga neli korda Eesti meistriks. 1977. aastal sai temast NSV Liidu meistersportlane. Ta on mänginud Tallinna Kalevis, Ehitajas ja Riia ASK-s.

1980. aastast töötas ta Harju KEK-is.

1989 astus ta EBS-i, mille lõpetas ärimagistrina (MBA). Õpingute vältel viibis ta Ameerika Ühendriikides San Franciscos McLaren Business Schoolis ja töötas California ettevõtetes.Täiendas ennast ka Sorbenne'i Ülikoolis aastal 1993

2001 läbis Senior Executive Programmi (SEP 48) London Business Schoolis.

Aaviksoo on töötanud Eesti Loto arendus- ja turundusdirektorina, 1996. aastast AS Norma peadirektori ja juhatuse esimehena,kelle juhtimisel viidi läbi IPO  1998  pälvis ta Norma heade tulemuste eest Wall Street Journal'i poolt tiitli  "Central Europe's Best and Brightest ",1999-2004 AS EMT peadirektori ja juhatuse esimehena,kelle juhtimisel muudeti tehnoloogia ettevõte teenidndus ettevõtteks

Aaviksoo oli Reformierakonna liige  2004-2012  a. 2012 aastal valiti ta Tallinna volikokku. 14. oktoobril 2004 nimetas Tallinna volikogu ta Tallinna abilinnapeaks, kelle ülesanne on vastutada kommunaalmajanduse ja linnaplaneerimise  eest. Ta töötas sel kohal 2005. aastani.

2005-2012 tegutses ta Rumeeniasse investeerinud osühingus ,mis lõpetas pankrotiga.

2011 -2023 juhtis EBS Executive Educationi olles tunnustatud juhtimiskoolitaja 2012 läbis Academy of Executive Coaching kursused Londonis ja on Professional Executive Coach - PCC

Aaviksoo on olnud Eesti korvpalliliidu president 2000-2012 ja Eesti Olümpiakomitee Täitevkomitee liige 2002-2012

Tallinna Rotary klubi liige aastast 1993-President 96/97

Peep Aaviksoo vanem vend on poliitik ja füüsik Jaak Aaviksoo.

## Viited
Gisenyi

**Gisenyi** on linn Rwanda Lääneprovintsis Rubavu ringkonnas.

Linn asub Kongo DV piiri ääres Kivu järve kaldal. Naaberlinn teisel pool piiri on Goma. Paarikümne kilomeetri kaugusel põhjas asub Nyiragongo vulkaan.

Gisenyi on liivarandadega kuurortlinn, kus harrastatakse muu hulgas veesporti.

Linnas asub Rwanda ainuke õlletehas Bralirwa.

Linnas on lennujaam.


GisenyiBeach.jpg|Kivu järve rand Gisenyis
Lake Kivu shoreline at Gisenyi.jpg|Kivu järve rand Gisenyis


## Ajalugu
Aastal 1976 asutasid Burundi, Kongo DV ja Rwanda esindajad Gisenyis Suurjärvistu Maade Majandusühenduse.

Rwanda genotsiidi ajal tegutses Gisenyis Rwanda ajutine valitsus.

Linnas hoitakse vangistuses 2009. aastal kinni peetud Kongo DV sõjaväelast Laurent Nkundat.
Mihkel Seeder

**Mihkel Seeder** (sündinud 9. detsembril 1988 Tallinnas) on eesti näitekirjanik. 

Ta on alates 2024. aastast populaarse sarja "Kättemaksukontor" üks stsenariste. 

Ta on kirjutanud näidendeid nii eesti kui ka saksa keeles. 

## Haridus ja töö
* 1996–2002 Tallinna Saksa Gümnaasium
* 2002–2008 Tallinna Saksa Gümnaasiumi saksakeelne osakond
* 2009–2010 Drakadeemia baaskursus (kursuse juhendaja Siret Paju)
* 2010–2011 sügissemester Saksamaal Göttingeni ülikoolis
* 2010–2011 näitekirjanike õpetamise kursus Drakadeemias
* 2011. aasta oktoobrist annab Drakadeemias tunde.
* 2008–2012 Tartu Ülikooli filosoofiateaduskond, peaeriala saksa keel ja kirjandus, kõrvaleriala teatriteadus
* 2012. aastast on ta Drakadeemias loovjuhi asetäitja.
* 2012–2014 töötas Eesti Draamateatri kirjandustoas toimetajana.
* 5. juunil 2017 kaitses Eesti Muusika- ja Teatriakadeemia lavakunstikoolis teatripedagoogikas magistritöö "Hüppelaud näitekirjanikele".
* 2014. aastast töötab VAT Teatris dramaturgina.

## Looming
* "Überfisch"
* "Väga vihane mees" (Ugalas lavastas selle Silvia Soro)
* "Mälumine"
* "Neli kohtumist surmaeelikuga"
* "Vabad mehed"

## Tunnustus
* 2010 Eesti Teatri Agentuuri laste- ja noortenäidendite võistlusel I preemia (lastenäidend "Väga vihane mees")

## Isiklikku
Mihkel Seedri vanemad on Siret ja Janno Seeder.

## Viited

## Välislingid
* Maiu Nurka, "10 000 tunniga meistriks" Sirp, 14. juuni 2012
* Maiu Nurka, "Eestlased peavad õppima end avama" Õpetajate Leht, 22. juuni 2012
* "Väga vihane mees
* "Mihkel Seeder"
* "Uuslooming"
* "Mihkel Seeder"
Karusmarja-tähnikvaksik

**Karusmarja-tähnikvaksik** (*Abraxas grossulariata*) on vaksiklaste sugukonda tähnikvaksiku perekonda kuuluv liblikas.

## Välislingid
*
Margus Tamm

**Margus Tamm** (sündinud 15. mail 1977) on eesti kunstnik ja kirjanik.

## Tunnustus
*2004 Eesti Kultuurkapitali kujutava ja rakenduskunsti sihtkapitali aastapreemia (loominguline tegevus rühmituses "Avangard")
*2008 Eduard Wiiralti nimeline stipendium
*2011 Betti Alveri kirjandusauhind ("Unesnõiduja")

## Välislingid
*
*"Margus Tamm: kirjanikuks ma ennast veel ei pea", Postimees, 5. detsember 2011
Günther Domenig

**Günther Domenig** (6. juuli 1934 Klagenfurt – 15. juuni 2012 Graz) oli Austria arhitekt.

Ta õppis aastatel 1953–1959 Grazi tehnikaülikoolis arhitektuuri. Aastal 1963 asutas ta koos Eilfried Huthiga arhitektuuribüroo. Huthiga tegi ta koostööd 1975. aastani.

Domenigi loomingu hulgas on büroohooneid, panku, haridusasutusi, spordirajatisi.

Endale projekteeris Domenig palju tähelepanu äratanud maja (Steinhaus) Ossiachi järve ääres.

Ta oli 1980. aastast alates Grazi tehnikaülikooli professor.

## Viited

## Välislingid

* Koduleht
Aku Louhimies

**Aku Urban Louhimies** (sündinud 3. juulil 1968 Helsingis) on soome filmilavastaja ja stsenarist.

Ta on saanud kaks Jussi auhinda lavastajana ja ühe stsenaristina.

Filmi "Paha maa" eest sai ta 2005. aastal Põhjamaade Nõukogu filmiauhinna.

## Filme
* "Levottomat" (2000)
* "Kuutamolla" (2002)
* "Paha maa" (2005)
* "Riisuttu mies" (2006)
* "Valkoinen kaupunki" (2006)
* "Käsky" (2008)
* "Vuosaari" (2012)
* "8-pallo" (2013)
* "Tuntematon sotilas" (2017)
* "Odotus" (2021)

## Välislingid
* Intervjuu Yle arhiivis
* Aku Louhimies andmebaasis IMDb
Mihhail Korb

**Mihhail Korb** (sündinud 3. augustil 1980 Pärnus) on Eesti poliitik.

Ta oli 23. novembrist 2016 kuni 12. juunini 2017 riigihalduse minister Jüri Ratase esimeses valitsuses. 24. mail 2017 teatas ta, et astub tagasi. Ta oli ka XII, XIII Riigikogu ja XIV Riigikogu koosseisu liige. 

2017. aasta suvel valiti Mihhail Korb Keskerakonna peasekretäriks ning viis erakonna vastu 2019. aasta Riigikogu valimistele. 12. jaanuaril 2021. aastal teatas Mihhail Korb, et astub peasekretäri ametist tagasi. Samal päeval tuli ilmsiks, et Mihhail Korbi kahtlustatakse mõjuvõimuga kauplemises.

## Hariduskäik
*2010 – lõpetas Tallinna Tehnikaülikooli energeetika bakalaureuseõppes
*2008 – lõpetas Tallinna Tehnikaülikooli, majandusteaduste magister
*2003 – lõpetas Tallinna Tehnikaülikooli ärikorralduse erialal, bakalaureusekraad

## Töökäik

*06.2014–... Riigikogu liige
*10.2011–06.2014 Tallinna Kesklinna vanem
*12.2009–10.2011 Kristiine linnaosa vanem
*12.2005–10.2009 Kristiine linnaosa vanem
*03.2004–11.2005 Mustamäe linnaosa valitsus, eelarvespetsialist

## Keeleoskus
Emakeel – vene keel, eesti ja inglise keel – kõrgtase

## Seisukohti
14. juunil 2016 jätsid Korb ja veel kuus Keskerakonna liiget hääle andmata Riigikogus vastu võetud juuniküüditamist puudutanud avaldusele. Korb põhjendas hääletamata jätmist seisukohaga, et selliste sündmuste kordumist ei aita vältida "parlamentide avaldused ja kaunisõnalised pressiteated" ning "mineviku meenutamine ei peaks toimuma mitte deklaratsioonide vahendusel, vaid kooliõpikutes ning lähedaste keskel".

Korb esitas 24. mail 2017 peaminister Ratasele avalduse riigihalduse ministri ametist tagasiastumiseks, mille Ratas ka rahuldas. Tagasiastumise põhjuseks oli Korbi 23. mail Haapsalus avalikkuse ees tehtud repliik, kus ta ütles, et ei toeta Eesti liikmesust NATOs: «Mina… võib-olla ütlen eestlaste vaatevinklist ebameeldiva fraasi, mina pole NATO liikmesuse poolt. Aga kui teha oma armee, läheb see veel kallimaks. Saate aru? Soomlased ehitavad oma armeed, nad on NATOst eraldi, tegelevad ise oma riigi kaitsmisega. Aga neile ei tule keegi appi."

## Porto Franco juhtum
2025. aasta veebruaris jättis Riigikohus jõusse Tallinna ringkonnakohtu otsuse, mille kohaselt mõisteti Keskerakond, selle endine peasekretär Mihhail Korb ja ärimees Hillar Teder süüdi mõjuvõimuga kauplemises. Hillar Tederit karistati aasta ja viie kuu ning Mihhail Korbi aasta ja kahe kuu pikkuse tingimisi vangistusega. Keskerakonda karistat miljon euroga. Karistus määrati juhtumi eest 2020. aasta veebruaris, mil Hillar Teder pakkus Eesti Keskerakonnale annetust ja soovis vastuteeneks, et erakonna peasekretär Mihhail Korb kasutaks mõjuvõimu Tallinna linnapea Mihhail Kõlvarti üle. Teder soovis jõuda kiiresti kompromissini temaga seotud OÜ Porto Franco ja linnavalitsuse vahel servituudi tasu vaidluses, sest see mõjutas100 miljoni euro suuruse laenulepingu sõlmimist.

## Isiklikku
Tema isa Valeri Korb on Keskerakonna poliitik, endine Riigikogu liige.

Mihhail Korbil on elukaaslane ja kaks last.

## Viited

## Välislingid

* Tallinna Linnavalitsuse koduleht
Pahat pojat

**"Pahat pojat"** (eesti keeles: "Pahad poisid") on 2003. aastal esilinastunud Soome film, mille režissöör oli Aleksi Mäkelä. See oli 2003. aastal Soome kinodes üks edukamaid filme, jäädes alla vaid filmile "Sõrmuste isand: Kuninga tagasitulek".

## Sisu
Film räägib neljast vennast: Otto, Matti, Ilkka ja Eero Takkunenist, kellel on skisofreenia all kannatav, Piiblit omapäi tõlgendav isa Jouko, kes istub kinni psühhiaatriahaiglas. Nad hakkavad röövima mänguautomaate, tanklaid, postkontoreid ja pankasid ja lisaks tuleb neil tegemist teha oma haiglast põgenenud isaga, kes himustab nende röövitud raha, sest usub, et riik on talle võlgu.

## Osades
Jim Belushi

**Jim Belushi** (kodanikunimega **James Adam Belushi**; sündinud 15. juunil 1954) on USA filmi- ja telesarjanäitleja.

Ta oli ajutiselt ansambli The Blues Brothers laulja.

Ta on Eesti televaatajale tuntud telesarjast "Jimi maailm" ning mängufilmidest "Metsik loodus", "Kaitsjad" ja "Varikirjanik".

## Tunnustus
2008. aastal sai ta Albaania aukodakondsuse ja Albaania teenetemärgi "Rahva au". 

## Isiklikku
Näitleja John Belushi oli tema vend.

Belushi on olnud kolm korda abielus. Aastatel 1980–1988 oli ta abielus Sandra Davenportiga, neil on poeg Robert James (sündinud 1980). Aastatel 1990–1992 oli ta abielus näitleja Marjorie Bransfieldiga. Aastatel 1998–2021 oli ta abielus Jennifer Sloaniga, neil on ühine tütar ja poeg. 

Belushi on Chicago Blackhawksi, Chicago Bearsi, Chicago Cubsi, Chicago Bullsi ja Chicago Fire'i fänn. 

Ta on õigeusu kristlane ja külastas Konstantinoopoli oikumeenilist patriarhaati 2010. aastal. 

2011. aastal teatas Belushi, et tal on podagra, ja temast sai Savient Pharmaceuticalsi hariduskampaania „Check Out Your Gout” pressiesindaja. 

Belushi toetas demokraadist presidendi Barack Obama tagasivalimiskampaaniat 2012. aastal. 

Belushi ehitas 2015. aastal Oregonis Eagle Pointi puhkemaja, kus ta nüüd kanepit kasvatab. 2018. aastaks oli tema Eagle Pointi kinnistu suurus laienenud 93 aakrini (38 hektarini). Ta on seotud projektide rahastamisega Eagle Pointis ja mujal Lõuna-Oregonis, sealhulgas Butte Creeki veski kavandatud ümberehitamise ja Holly teatri restaureerimisega Medfordis.
Maksvell

**Maksvell** (tähis Mx) on magnetvoo mõõtühik CGS-süsteemis. See on nimetatud šoti füüsiku James Clerk Maxwelli järgi ja võeti kasutusele 1930. aastal.

1 maksvell on võrdne 1 cm2 suurust pinda läbiva magnetvooga, kui magnetinduktsiooni normaalisihiline komponent on 1 gauss. 

SI-süsteemis on magnetvoo ühik veeber (Wb):
: 1 Mx = 10–8 Wb. 

## Viited
Roy Sullivan

**Roy Cleveland Sullivan** (7. veebruar 1912 – 28. september 1983) oli USA metsavaht. Aastatel 1942 –1977 sai ta seitse korda välguga pihta ja elas kõik tabamused üle. Seetõttu hüüti teda inimpiksevardaks. Ta kanti Guinnessi rekordite raamatusse kui kõige rohkem välgutabamusi üle elanud inimene.

## Elukäik

Sullivan sündis 1912. aastal Greene'i maakonnas Virginia osariigis. Pargivahiks hakkas ta 1936. aastal. Hiljem hakkasid inimesed teda vältima, sest kartsid saada välgutabamust. Ta tegi 28. septembril 1983 enesetapu, tulistades endale kuuli pähe pärast vastamata jäänud armastust.

## Seitse välgutabamust

* Esimene dokumenteeritud välgutabamus leidis aset 1942. aasta aprillis. Mees oli äikesetormi eest varjus tulevaatlustornis. Tornil puudus piksevarras ja see sai 7-8 tabamust. Sullivan jooksis välja ja sai tornist mõne meetri kaugusel välgutabamuse.
* Teise tabamuse sai mees 1969. aasta juulis. Ebatavalisel kombel sai ta välguga pihta autot juhtides (tavaliselt kaitseb selliste olukordade eest auto metallkere). Välk lõi kõigepealt puusse, kust peegeldus läbi autoakna autosse. Välgutabamus lõi Sullivani teadvusetuks ja juhita jäänud auto jäi pidama kaljuserval.
* 1970. aastal sai ta kolmandat korda välguga pihta, kui oli aias. Välk lõi trafosse, kust lendas mehe õlga.
* Neljas tabamus leidis aset 1972. See pani ta juuksed põlema, kuid mees suutis need märja rätikuga kustutada. Pärast seda hakkas ta uskuma, et miski püüab teda tappa ja ta tundis surmahirmu. Kuude viisi jäi ta tormiga autoga tee äärde ja peitis end esiistme all, kuni torm möödus. Ta hakkas ka vett endaga kaasas kandma ja uskus, et tõmbab välku ligi, ka rahva seas olles.
* 7. augustil 1973 patrullis Sullivan metsas, nägi äikesepilve lähenemas ja sõitis kiiresti minema. Hiljem väitis ta, et pilv jälitas teda. Kui ta arvas, et pilv on möödunud ja on ohutu autost väljuda, saigi ta varsti viiendat korda pihta.
* 5. juunil 1976 sai ta kuuendat korda pihta, mis vigastas tema pahkluud. Ta väidetavalt nägi pilve, arvas, et see jälitab teda ja üritas minema joosta. Ta sai ikka pihta.
* 25. juunil 1977 sai ta viimast korda pihta, kui oli kalastamas. Pärast tabamust tuli tal veel ka karuga võidelda, kui see üritas tema püütud forelli varastada.

## Välislingid
* Foto Roy Sullivanist
Nürnbergi lahing

**Nürnbergi lahing** on 2006. aasta jalgpalli maailmameistrivõistlustel kaheksandikfinaalis Nürnbergis Franken-Stadionil toimunud Hollandi – Portugali mängule antud hüüdnimi. Kohtunik Valetin Ivanov jagas 4 punast ja 16 kollast kaarti, püstitades jalgpalli maailmameistrivõistluste rekordi. Lahingus jäi 1:0 peale Portugal.
Raúl Landini

**Raúl Athos Landini** (15. mai 1909 Buenos Aires – 29. september 1988) oli Argentina poksija.

Landini sai kergekeskkaalus (kuni 147 naela ehk 66,7 kg) 1928. aasta Amsterdami olümpiamängude poksivõistlustel hõbemedali, kaotades finaalis kuldmedali- ja olümpiavõitjale Edward Morganile (Uus-Meremaa).

Landini poksis novembrist 1929 kuni juulini 1940 elukutselisena. Ta pidas kokku 54 kohtumist, millest võitis 43 (neist 11 nokaudiga) ja kaotas 7 kohtumist ning 4 kohtumist lõppes viigiga.

## Viited

## Välislingid
* 
*
Víctor Avendaño

**Víctor Ángel Pedro Avendaño** (5. juuni 1907 Buenos Aires – 1. juuli 1984) oli Argentina poksija.

Avendaño võitis poolraskekaalus (kuni 175 naela ehk 79,4 kg) 1928. aasta Amsterdami olümpiamängude poksivõistlustel kuldmedali ja tuli olümpiavõitjaks.

Avendaño poksis jaanuarist 1930 kuni veebruarini 1931 elukutselisena. Ta pidas kokku 6 kohtumist, millest võitis 3 (neist 2 nokaudiga) ja kaotas 2 (need mõlemad nokaudiga) kohtumist ning 1 kohtumise tulemuse kohta puudub teave.

## Viited

## Välislingid
* 
*Víctor Avendaño lehel ''BoxRec''. Inglise keeles
Arturo Rodríguez

**Arturo J. Rodríguez Jurado** (26. mai 1907 Buenos Aires – 22. november 1982) oli Argentina poksija.

Rodríguez võitis raskekaalus (üle 175 naela ehk 79,4 kg) 1928. aasta Amsterdami olümpiamängude poksivõistlustel kuldmedali ja tuli olümpiavõitjaks. Ta osales poolraskekaalus (kuni 175 naela ehk 79,4 kg) 1924. aasta Pariisi olümpiamängude poksivõistlustel, kuid kaotas 1. ringis hilisemale hõbemedalivõitjale Thyge Petersenile (Taani) ja jäi edasisest medaliheitlusest välja.

## Viited

## Välislingid
*